Jan I Olbracht
<s>Jan I Olbracht (Albrecht) (litvanski: Jonas Albrechtas, Krakov, 27. decembar 1459.  - Toruń, 19. august 1501.) bio je jedan od vladara iz Dinastije Jagelovića, koji je nakon smrti oca vladao Poljskom kao kralj od 1492. do 1501.</s>

<s>Biografija</s>

<s>Jan je rođen kao treći po redu sin poljskog kralja Kazimira Jagelovića i Elizabete Habsburške, u prvi plan za prijestolonasljednika izbio je jer je drugi po redu Sveti Kazimir umro 1484. a najstariji Vladislav II je već bio češko-ugarski kralj.</s>

<s>Dobro obrazovani Jan se dokazao i kao talentirani komandant pobijedivši Tatare u bitkama kod sela Kopistirin 1487. i Zasłav 1491. (danas u Ukrajini).</s>

<s>Nakon očeve smrti članovi tajnog savjeta šljahte izabrali su ga za poljskog kralja.</s><s>Opsjednut financijskim problemima sazvao je tajni savjet 1493.
(koji se odtad zove -senat), zajedno sa novim zakonodavnim tijelom - Domom izabranih poslanika šljahte na prvi nacionalni Sejm, da mu odobri nove poreze.</s><s>Zauzvrat je pristao sačuvati tradicionalne privilegije šljahte (plemstva), uz to je Sejmu dao široka ovlaštenja i bitno smanjio kraljevske prerogative.</s>

<s>Jan je također pokušao proširiti teritorij svoje monarhije, i to tako što je neke domene kupio, a neke stekao diplomatskim putem.</s><s>Na poziv moldavskog vojvode Stefana III - 1497. pokrenuo je vojnu kampanju protiv Tatara u Moldaviji.</s><s>Usput se nadao da će zauzeti gradove Bilgorod-Dnjistrovski (Akkerman) i Kiliju na ušću Dnjestra i Dunava u Crno more.</s>

<s>U međuvremenu se Stefan III predomislio, posumnjavši da ga Jan zapravo želi svrgnuti sa moldavskog trona i instalirati vlastitog brata Sigismunda Starog.</s><s>Kad su poljske snage ušle u Moldaviju, naišle su na žestok otpor Stefanove vojske i pretrpjele težak poraz u Bitci kod Suceave 1497.</s>

<s>Između 1498. - 1501.</s><s>Jan je bio zaokupljen odbijanjem tatarskih napada na istočne granice Poljske.</s>

<s>Prije same smrti pripremao se za vojnu kampanju na Prusku da smiri svog uzjogunjenog vazala, Velikog majstora Teutonskog viteškog reda Friedricha Saksonskog.</s>

<s>Izvori</s>

<s>Vanjske veze</s>

<s>Alexander king of Poland</s>

<s>Poljski vladari</s>

